**“Йўлқурилиш” АЖнинг 2024 йилнинг 9 ой якуни бўйича**

**ҲИСОБОТИ**

Ўзбекистон Республикаси Президентининг 09.12.2019 йилдаги **ПҚ–4545-сон** ва Вазирлар Маҳкамасининг 19.10.2021 йилдаги **650-сон** қарорларига мувофиқ “Йўлқурилиш” АЖ таркибига Автомобиль йўллари қўмитасининг **28** **та** корхонаси берилган.

01.07.2019 йил ҳолатига “Фарғона йўл қуриш-таъмирлаш” МЧЖга тегишли бўлган **18** **тур**даги ва “Қашқадарё йўл қуриш-таъмирлаш” МЧЖга тегишли бўлган **14** **тур**даги асосий воситалари бугунги кунга қадар берилмаган*.*

01.07.2023 йил ҳолатига Жамиятнинг устав капитали
**109,3** **млрд сўм**ни ташкил этиб, номинал қиймати
**1 000** сўмдан бўлган **109 346 175** **дона** акциядан иборат. Акцияларининг давлат пакети Давлат активларини бошқариш агентлиги томонидан бошқарилади.

Ўзбекистон Республикаси Вазирлар Маҳкамасининг
2021 йил 19 октябрдаги “Йўлқурилиш” АЖ фаолиятини самарали ташкил этиш ҳамда моддий-техник базасини мустаҳкамлаш чора-тадбирлари тўғрисида”ги 650-сонли қарори ижросини таъминлаш мақсадида, Жамиятнинг **413,8** **млрд сўм**лик қўшимча акцияларини чиқариш бўйича қарор лойиҳасини Давлат активларини бошқариш агентлигига киритиш ишлари олиб борилмоқда.

Жамиятнинг асосий фаолияти таркибидаги корхоналар томонидан автомобиль йўлларини қуриш, реконструкция қилиш ва таъмирлаш ишларини белгиланган тартибда амалга оширилишини таъминлаш ҳисобланади.

Бугунги кун ҳолатига Жамиятда **32** **нафар** ҳамда таркибидаги корхоналарида **1 500** **дан ортиқ** ходимлар фаолият юритмоқда.

Бугунги кунда йўл қурилиш объектларини олиш тендер орқали амалга оширилаётганлиги сабабли, корхоналарни рейтинг кўрсаткичларини ҳамда тендерларда ютиб олиш имкониятини ошириш бўйича кўрилган чораларга асосан республикадаги йўл қурилиш соҳасида **15** **та** корхонамиз ижобий рейтинг кўрсаткичларига эга бўлиб, соҳадаги **1 876** **та** пудрат корхоналари ичида **1** **та** корхонамиз **2-ўрин**ни эгаллаб турибди.

Корхоналар томонидан 2023 йилнинг 9 ой якунида “Шаффоф қурилиш” орқали ташкил этилган **474,0 млрд сўм**лик **347** **та** тендерларда иштирок этилиб, шундан **60,5** **млрд сўм**лик **50** **та** объектлар Жамиятнинг **9** **та** корхонаси томонидан ютиб олинди.

Жамиятнинг 2024 йилнинг 9 ойлик бизнес-режасига кўра, жамиятни сақлаш харажатлари учун таркибидаги корхоналардан ажратма ва дивиденд кўринишида жами
**5,81** **млрд сўм** даромад олинди. Шунингдек, жамият томонидан 2024 йилнинг 9 ойлик якунига билан **475,7** **млн сўм** соф фойда олинди. (режага нисбатан **107 %**га бажарилди).

Жамиятнинг 2024 йилнинг 9 ойлик якуни бўйича самарадорликнинг муҳим кўрсаткичи (KPI) режаси **107 %**га бажарилди.

Доимий равишда корхоналарни соҳада рақобатбардош корхоналарга айлантириш ҳамда ходимлар малакасини ошириш чоралари кўриб борилмоқда.